Broj: 711-I-584-P-122-19/20-07-11

Zagreb, 7. travnja 2020.g.

**Povjerenstvo za odlučivanje o sukobu interesa (u daljnjem tekstu: Povjerenstvo)** u sastavu Nataše Novaković kao predsjednice Povjerenstva te Tončice Božić, Davorina Ivanjeka, Aleksandre Jozić-Ileković i Tatijane Vučetić kao članova Povjerenstva na temelju članka 104. stavka 1. Zakona o općem upravnom postupku („Narodne novine“, broj 47/09.) i članka 30. stavka 1. podstavka 2. Zakona o sprječavanju sukoba interesa („Narodne novine“ broj 26/11., 12/12., 126/12., 48/13. , 57/15. i 98/19., u daljnjem tekstu: ZSSI) dana 7. travnja 2020.g. donosi sljedeći:

**ISPRAVAK ODLUKE**

**Ispravlja se Odluka Povjerenstva broj: 711-I-541-P-122-19/20-06-11 od 14. veljače 2020.g., u predmetu dužnosnika Valtera Glavičića, gradonačelnika Grada Labina i Zorana Rajkovića, zamjenika gradonačelnika Grada Labina, na način da se u cijelom tekstu navedene Odluke ime Valdi Glavičić zamjenjuje s imenom Valter Glavičić.**

**O b r a z l o ž e n j e**

Povjerenstvo je na 78. sjednici, održanoj dana 14. veljače 2020.g., donijelo Odluku broj: 711-I-541-P-122-19/20-06-11 kojom je utvrđeno da se postupak za odlučivanje o sukobu interesa protiv dužnosnika Valtera Glavičića, gradonačelnika Grada Labina i Zorana Rajkovića, zamjenika gradonačelnika Grada Labina, neće se pokrenuti, s obzirom da iz prikupljenih podataka i dokumentacije, povodom zaprimljene prijave od 4. travnja 2019.g., u vezi okolnosti financiranja udruge MEDITERANSKI KIPARSKI SIMPOZIJ od strane Grada Labina, ne proizlazi da je u postupanju navedenih dužnosnika došlo do moguće povrede odredbi ZSSI-a.

Prilikom izrade pisanog otpravka navedene Odluke došlo je do pogreške u pisanju te je, u dijelovima navedene Odluke, pogrešno navedeno ime dužnosnika Valtera Glavičića, gradonačelnika Grada Labina, kao Valdi Glavičić.

Člankom 104. stavcima 1. i 2. Zakona o općem upravnom postupku („Narodne novine“, 47/15., u daljnjem tekstu: ZUP) propisano je da javnopravno tijelo može rješenjem ispraviti pogreške u imenima ili brojevima, pisanju ili računanju te druge očite netočnosti u rješenju koje je donijelo ili u njegovim ovjerenim prijepisima. Ispravak pogreške proizvodi pravni učinak od dana od kojeg proizvodi pravni učinak rješenje koje se ispravlja.

S obzirom da se radi o omašci prilikom pisanja osobnog imena dužnosnika Valtera Glavičića, bilo je potrebno izvršiti ispravak predmetne odluke u onim dijelovima u kojima je osobno ime dužnosnika bilo pogrešno napisano.

Slijedom navedenog, Povjerenstvo je donijelo odluku kako je navedeno u izreci ovoga akta.

PRESJEDNICA POVJERENSTVA

Nataša Novaković, dipl.iur.

Dostaviti:

1. Dužnosnik Valter Glavičić, elektroničkom dostavom
2. Dužnosnik Zoran Rajković, elektroničkom dostavom
3. Na znanje podnositelju prijave, putem dostavljene e-mail adrese
4. Objava na internetskoj stranici Povjerenstva
5. Pismohrana